Navn

 sted, xx.03.2020

**VARSEL OM PERMITTERING**

Du varsles herved om at du vil bli xx% prosent permittert fra din stilling. Det er enighet mellom partene på arbeidsplassen om permitteringen JA/NEI. Du har vært ansatt hos oss siden dato og innehar en xx % stilling hos oss med stillingstittel, med ukentlig arbeidstid xx timer.

Bakgrunnen for permitteringen er at koronavirusets spredning og offentlige tiltak som er iverksatt som følge av dette medfører akutt markedssvikt for mange virksomheter, herunder for VIRKSOMHET AS. På bakgrunn av denne situasjonen ser vi oss nødt til å iverksette driftsinnskrenkning i virksomheten. Driftsinnskrenkningen vurderes å måtte gjelde så lenge koronaviruset utgjør en risiko og offentlige tiltak er iverksatt. Selv om situasjonen kan bli langvarig, vurderes situasjonen å være midlertidig og at situasjonen i markedet vil normaliseres når koronaviruset ikke lenger utgjør en risiko.

Permitteringen skyldes en uforutsett hendelse som gjør det nødvendig å innskrenke driften. Som følge av dette er varslingsfristen begrenset til to kalenderdager. Du permitteres derfor med virkning fra og med xx. mars 2020.

Det er i dag ikke mulig for oss å si noe om hvor lenge permitteringen vil vare, da dette er en helt ekstraordinær situasjon. Vi vil holde deg løpende oppdatert om situasjonen.

Du som mottar varsel om permittering skal ikke henvende deg til ditt lokale NAV-kontor, men må følge denne fremgangsmåten for registrering:

1. Gå til [nav.no](https://www.nav.no/no/person)

2. Klikk på «[Hva er din situasjon](https://www.nav.no/no/person/hva-er-din-situasjon)»

3. Klikk på «[Er du arbeidssøker eller permittert?](https://veiledearbeidssoker.nav.no/?sprak=nb)»

4. Velg din situasjon

5. Registrer deg – ha tilgjengelig BankID/BankID på mobil

6. Søke dagpenger: Klikk på [Skjema og søknad](https://www.nav.no/soknader/nb/person) på forsiden.

I søknadsprosedyren skal du laste opp og vedlegge dette permitteringsvarselet som også tjener som permitteringsbevis. Informasjonen som arbeidsgiveren din har oppgitt i dette permitteringsvarselet vil som hovedregel være tilstrekkelig for å kunne behandle søknad om dagpenger. Det tas forbehold om at NAV kan ha behov for flere opplysninger. Har du behov for å ettersende vedlegg til søknaden, gjør du dette ved å logge deg inn på [Ditt NAV](https://idporten.difi.no/opensso/UI/Login?realm=/norge.no&spEntityID=oidc.difi.no&service=IDPortenLevel3List&goto=http://idporten.difi.no/opensso/SSORedirect/metaAlias/norge.no/idp4?ReqID%3D_8bc9f4269f642742195995f5eef82aa2%26index%3Dnull%26acsURL%3Dhttps://oidc.difi.no:443/idporten-oidc-provider/assertionconsumer%26spEntityID%3Doidc.difi.no%26binding%3Durn:oasis:names:tc:SAML:2.0:bindings:HTTP-POST), gå til "Dine saker" og velg "Last opp vedlegg".

Etter at permitteringen har trådt i kraft skal du ifølge Stortingets enighet motta full lønn fra arbeidsgiver for de første 2 arbeidsdagene. Fra dag 3 til og med dag 20 får du full lønn fra NAV inntil 6G. Dette er en midlertidig ordning inntil videre. Etter dag 20 i permitteringstiden går du over på dagpenger. Når lovforslaget trer i kraft vil disse reglene gjelde straks, og vil gjelde for permitteringer som er iverksatt før endringenes ikrafttredelse. Dersom arbeidsgivers lønnspliktperiode på to arbeidsdager er avviklet ved ikrafttredelsen, vil arbeidsgivers lønnspliktperiode anses avsluttet.

Med vennlig hilsen

[Virksomhet]

Navn

tittel